कार्यक्रममा बोल्दै अग्रज साहित्यकार गोविन्दराज विनोदीले नेपाली साहित्यको गजल विधा एक प्रकारको कलात्मक विधा भएको बताए । ‘चितवनको कुरा गर्ने हो भने नेपाली गजलको लागि गजल मञ्चले चितवनले खेलेको भूमिकाको जति नै प्रशंसा गरे पनि कम हुन्छ,’ उनले भने, ‘जसले गर्दा आज चितवनलाई गजलको उर्वर भूमि भनेर देशभर चर्चा भएको हामी पाउछौँ ।’ गजल विधा कलात्मक विधा भएकैले संगीत भर्न र गाउन पनि मिल्ने उनको भनाइ छ । पछिल्लो समय गजल गाउने संस्कृतिको विकास तीव्र रूपमा अगाडि बढ्दै गएको उनले बताए ।
